Diari Oficial de la Generalitat Valenciana


Sumari del DOGV 4751, del 12-05-2004 (2004/4555)

Informació pública de la convocatòria i bases específiques del procés selectiu per a la provisió d'una plaça de tècnic de gestió tributària, vacant en la plantilla de funcionaris.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4555


Data del document
:   22-04-2004

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * ciència econòmica
    * administració local
    * concurs administratiu

Informació pública de la convocatòria i bases específiques del procés selectiu per a la provisió d'una plaça de tècnic de gestió tributària, vacant en la plantilla de funcionaris. [2004/M4555]
  
Convocatòria i bases específiques, aprovades per Resolució de l'Alcaldia de data 15 d'abril de 2004, que han de regir (junt amb les bases generals que van ser publicades en el Butlletí Oficial de la Província de València número 2, de data 3 de gener de 1996), el procés selectiu per a la provisió d'una plaça de tècnic de gestió tributària, vacant en la plantilla de funcionaris d'este Ajuntament.
  
1. Denominació de la plaça: tècnic de gestió tributària.
  
2. Naturalesa: funcionari de carrera, grup B. Escala d'administració especial, subescala servicis especials, classe comesos especials.
  
3. Nombre de places: una, de promoció interna per a funcionaris de carrera d'este Ajuntament, que pertanguen a l'escala d'administració general, subescala administrativa i que tinguen almenys dos anys d'antiguitat en dita subescala.
  
4. Titulació exigida: diplomat universitari.
  
5. Tribunal específic: assessors del tribunal que podran assistir a la sessió amb veu però sense vot: un especialista en valencià.
  
6. Sistema de selecció: concurs oposició.
  
7. Drets d'examen: els drets d'examen es fixen en 25 euros. Les persones interessades efectuaran l'ingrés en La Caixa, situada en l'avinguda de Blasco Ibáñez, número 17, de Mislata, en el compte següent: 2100 1432 36 6233283260. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació dels oportuns certificats de l'oficina d'ocupació, on conste: 1) que està desocupat i 2) que no percep cap prestació econòmica de desocupació.
  
8. Concurs de mèrits:
  
8.1 Titulació: per estar en possessió d'una titulació superior a l'exigida en la convocatòria: 2 punts.
  
8.2 Antiguitat:
  
- Es valorarà haver exercit funcions d'igual o superior categoria al del lloc que s'ha de cobrir, a raó de 0,15 punts per cada mes complet de servicis, fins a un màxim de 3 punts, acreditat per mitjà de certificat.
  
- Es valorarà a raó de 0,05 punts per cada mes complet de servicis en actiu com a funcionaris de carrera de l'Ajuntament de Mislata, administració general, subescala administrativa, fins a un màxim de 7 punts, acreditat per mitjà de certificat
  
8.3 Cursos de perfeccionament: es valoraran els cursos de formació i perfeccionament de duració igual o superior a 20 hores, que hagen sigut cursats per la persona interessada i que tinguen una relació directa amb les funcions del lloc convocat, fins a un màxim de 5 punts, d'acord amb l'escala següent:
  
- Cursos de 20 o més hores: 0,15 punts per curs.
  
- Cursos de 50 o més hores:0,35 punts per curs.
  
- Cursos de 70 més hores: 0,75 punts per curs.
  
- Cursos de 100 o més hores: 1 punt per curs.
  
9. Proves de l'oposició:
  
9.1. Exercicis obligatoris i eliminatoris:
  
Primer exercici. Consistirà en la realització d'un test de 50 preguntes amb respostes alternatives, sent només una d'elles correcta, sobre coneixements relacionats amb el temari, amb una duració d'una hora. Les preguntes errònies es penalitzaran descomptant una pregunta encertada per cada tres errònies. Caldrà obtindre un mínim de 25 preguntes encertades per a superar l'exercici.
  
Segon exercici. Consistirà en la resolució per escrit, durant un període màxim de tres hores, de dos supòsits pràctics relacionats amb les funcions pròpies del lloc de treball, els aspirants podran usar els textos legals de què vagen proveïts. Els supòsits se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en el moment pels membres del tribunal. En este exercici es valorarà la sistemàtica en el plantejament i formulació de conclusions i el coneixement i adequada aplicació de la normativa vigent. Este exercici es valorarà de 0 a 10 punts, i caldrà obtindre un mínim de 5 punts per a superar-lo.
  
Tercer exercici. Consistirà a desenrotllar per escrit un tema relacionat amb el temari, encara que no s'atinga a epígrafs concrets d'este. Este exercici el llegirà obligatòriament l'aspirant davant del tribunal. El tribunal podrà dialogar amb l'aspirant sobre els temes exposats. Este exercici es valorarà de 0 a 10 punts, caldrà obtindre un mínim de 5 punts.
  
9.2. Exercici obligatori i no eliminatori:
  
Quart exercici. Consistirà en dos proves
  
- Coneixement oral del valencià, per mitjà de lectura d'un text elegit pel tribunal i conversació sobre este.
  
- Coneixement escrit del valencià, per mitjà d'una traducció del valencià al castellà i del castellà al valencià, d'un text elegit pel tribunal, durant un temps màxim de 40 minuts.
  
La qualificació global d'este exercici serà de 0 a 2 punts.
  
10. Temari.
  
Primera part. Matèries comunes
  
Tema 1. La Constitució espanyola, principis fonamentals, drets i deures: la seua garantia i suspensió.
  
Tema 2. La llei. Concepte i caràcters. Lleis estatals. Lleis ordinàries i orgàniques. Normes del govern amb força de llei.
  
Tema 3. La relació entre l'ordenament estatal i l'autonòmic. Legislació bàsica, bases, legislació i execució
  
Tema 4. El reglament. La potestat reglamentària, formació i fonament. Distinció de figures afins. Les relacions entre llei i reglament.
  
Tema 5. L'acte administratiu: concepte. Requisits: motivació i forma. L'eficàcia dels actes administratius. Executivitat. La notificació: contingut, termini i pràctica. La notificació defectuosa. La publicació, la demora i retroactivitat de l'eficàcia
  
Tema 6. La invalidesa de l'acte administratiu. Supòsits de nul·litat de ple dret i anul·labilitat. El principi de conversió de l'acte administratiu. La revisió d'actes i disposicions per la pròpia administració: supòsits. La revocació dels actes. La rectificació d'errors materials o de fet.
  
Tema 7. Els recursos administratius. Actes susceptibles de recursos administratius. Procediments substitutius dels recursos administratius: conciliació, mediació i arbitratge. Classes de recursos administratius. Les reclamacions administratives prèvies a l'exercici d'accions civils i laborals.
  
Segona part. Matèries específiques
  
Tema 8. L'organització municipal: òrgans bàsics i complementaris. Composició i atribucions.
  
Tema 9. El fet imposable: concepte i classes. El subjecte passiu. Els responsables del tribut. La capacitat d'obrar en el dret tributari. El domicili fiscal.
  
Tema 10. La base imposable. La seua determinació. Estimació directa i indirecta. La comprovació de valors. El deute tributari: elements.
  
Tema 11. Deutors principals. Responsabilitat solidària i subsidiària.
  
Tema 12. Les infraccions tributàries: concepte, naturalesa i classes. Sancions.
  
Tema 13. Tributs locals. Taxes. Els preus públics. Les contribucions especials.
  
Tema 14. L'impost sobre béns immobles.
  
Tema 15. L'impost sobre vehicles de tracció mecànica.
  
Tema 16. L'impost sobre increment dels terrenys de naturalesa urbana.
  
Tema 17. L'impost sobre construccions, instal·lacions i obres.
  
Tema 18. L'impost sobre activitats econòmiques.
  
Tema 19. La gestió de la recaptació en l'administració local.
  
Tema 20. El pagament. Els obligats al pagament i el domicili. Publicitat, notificacions i comunicacions. Els requisits del pagament. Els mitjans de pagament. Els justificants del pagament.
  
Tema 21. Les garanties del pagament. Els efectes del pagament i la seua imputació. Les conseqüències de la falta de pagament i consignació. Ajornament i fraccionament del pagament. Altres formes d'extinció dels deutes: la prescripció,. La compensació.
  
Tema 22. El procediment de recaptació en període voluntari. L'inici i conclusió de la recaptació en període voluntari: els ingressos a través de les entitats col·laboradores en la recaptació. La recaptació de deutes de venciment periòdic i notificació col·lectiva. La domiciliació de pagament en entitats de dipòsit.
  
Tema 23. El procediment de recaptació en via de constrenyiment. Iniciació en període executiu i procediment de constrenyiment. Els seus efectes. Motius d'impugnació.
  
Tema 24. El recàrrec de constrenyiment. La suspensió del procediment de constrenyiment. Acabament de procediment. Pràctica de les notificacions.
  
Tema 25. Títols d'execució: la seua definició. L'expedició dels títols. La provisió de constrenyiment. Els ingressos en el procediment de constrenyiment: llocs i formes. Terminis d'ingrés. L'interés de demora.
  
Tema 26. Embargament de béns. Prelació. Provisió d'embargament. Béns inembargables.
  
Tema 27. L'embargament de diners en efectiu i en comptes oberts en entitats de crèdit.
  
Tema 28. L'embargament de béns immobles. Embargament de sous, salaris i pensions. Embargament d'establiments mercantils i industrials.
  
Tema 29. Actuacions posteriors a l'embargament. Dipòsit de béns embargats
  
Tema 30. Alienació de béns embargats. Concurs. Subhasta. Adjudicació directa.
  
Tema 31. La notació preventiva d'embargament en la llei hipotecària i el seu reglament, efectes en la recaptació executiva
  
Tema 32. Concurrència d'embargaments. Responsabilitats per l'alçament de béns embargables.
  
Tema 33. Adjudicació de béns en l'administració local. Béns susceptibles d'adjudicació. Procediment, problemes que suscita l'adjudicació.
  
Tema 34. Crèdits incobrables. Finalització de l'expedient de constrenyiment. Terceries.